Държавен вестник, бр. 79, 2022 г., стр. 21

БРОЙ  79	
Д Ъ Р Ж А В Е Н  В Е С Т Н И К 	
СТР.  21  
Чл. 3. (1) Министърът на здравеопазването 
да извърши съответните промени по бюджета 
на Министерството на здравеопазването за 
2022 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2022 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на здравеопазването.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Гълъб Донев
Главен секретар на Министерския съвет: 
Красимир Божанов
6209
ПОСТАНОВЛЕНИЕ № 296  
ОТ 28 СЕПТЕМВРИ 2022 Г.
за одобряване на допълнителни разходи по 
бюджета на Министерството на здравеопаз-
ването за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 9 800 000 лв. по бюджета на Ми-
нистерството на здравеопазването за 2022 г. 
за осигуряване на подкрепа за три месеца на 
служители в центровете за спешна медицин-
ска помощ, пряко ангажирани с дейности 
по предотвратяване разпространението на 
COVID-19 и други заразни болести с епиде-
мичен потенциал на разпространение.
(2) Със сумата по ал. 1 да се увеличат раз-
ходите за персонал по „Политика в областта 
на диагностиката и лечението“, бюджетна 
програма „Спешна медицинска помощ“, по 
бюджета на Министерството на здравеопаз-
ването за 2022 г.
Чл. 2. Средствата по чл. 1 да се осигурят 
за сметка на предвидените разходи по цен-
тралния бюджет за 2022 г. за изпълнение на 
политики в област „Здравеопазване“ по чл. 1, 
ал. 5, т. 3.1 от Закона за държавния бюджет 
на Република България за 2022 г. 
Чл. 3. (1) Министърът на здравеопазването 
да извърши съответните промени по бюджета 
на Министерството на здравеопазването за 
2022 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2022 г.
Заключителни разпоредби
§ 1. Постановлението се приема на основа-
ние чл. 109, ал. 2 и 3 от Закона за публичните 
финанси и чл. 1, ал. 5, т. 3.1 във връзка с 
чл. 77, ал. 2 от Закона за държавния бюджет 
на Република България за 2022 г.
§ 2. Изпълнението на постановлението се 
възлага на министъра на здравеопазването. 
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Гълъб Донев
Главен секретар на Министерския съвет: 
Красимир Божанов
6210
ПОСТАНОВЛЕНИЕ № 297  
ОТ 28 СЕПТЕМВРИ 2022 Г.
за одобряване на допълнителни трансфери по 
бюджетите на общините за 2022 г. за финан-
сово осигуряване на дейности по национални 
програми за развитие на образованието
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс-
фери в размер 4 957 963 лв., разпределени по 
бюджетите на общините за 2022 г. съгласно 
приложението, за финансово осигуряване на 
дейности по следните национални програми 
за развитие на образованието:
1. „Осигуряване на съвременна, сигурна и 
достъпна образователна среда“, модул 1 „По-
добряване на условията за експериментална 
работа по природни науки в профилираната 
подготовка“ – 1 379 138 лв., модул 2 „Подкрепа 
на целодневното обучение на учениците“ –  
737 987 лв., и модул 4 „Библиотеките като 
образователна среда“ – 558 760 лв.;
2. „Хубаво е в детската градина“ – 
534 777 лв.;
3. „Заедно за всяко дете“, модул 3 „Участвай 
и променяй – родителят, активен партньор в 
училищния живот“ – 496 060 лв.;
4. „Подкрепа за личностно развитие на 
децата и учениците“, модул 1 „Подкрепа на 
децата и учениците за работата в ЦПЛР по 
чл. 49, ал. 1, т. 1 и 3 и ал. 4 от ЗПУО – центро-
ве за развитие на интересите, способностите, 
компетентностите и изявата в областта на 
науките, технологиите, изкуствата и спор-
та, центрове за превантивна, диагностична, 
рехабилитационна, корекционна и ресоци-
ализираща работа с деца и ученици и астро-
номически обсерватории и планетариуми, и 
в НДД – специализирано обслужващо звено 
по чл. 50, ал. 1, т. 2 от ЗПУО“ – 1 251 241 лв.
(2) Допълнителните трансфери по ал. 1 
да се осигурят за сметка на намаление на 
утвърдените разходи по „Политика в област­
та на всеобхватното, достъпно и качествено 
предучилищно и училищно образование. 
Учене през целия живот“, бюджетна програма 
„Осигуряване на качеството в системата на 
предучилищното и училищното образование“,